Ásmundur Friðriksson , þingmaður Sjálfstæðisflokksins , hefur sent forseta Evrópuráðsþingsins erindi þar sem vakin er athygli á því að Þórhildur Sunna Ævarsdóttir , þingmaður Pírata , hafi gerst brotleg við siðareglur fyrir alþingismenn , fyrst þingmanna . Bréfið var sent 9. desember sl. og stílað á Liliane Maury Pasquier , forseta þingsins . „ Mér finnst mikilvægt að gera viðvart um þessi brot þingmannsins . Þórhildur Sunna rækti ekki störf sín af ábyrgð , heilindum og heiðarleika samkvæmt áliti forsætisnefndar og siðanefndar , “ segir Ásmundur í samtali í Morgunblaðinu í dag . Og bætir við að Evrópuráðsþingið ætti nú að íhuga aðgerðir gagnvart þingmanninum í ljósi þessa , en Þórhildur Sunna er varaformaður Íslandsdeildar Evrópuráðsþingsins og formaður laga - og mannréttindanefndar Evrópuráðsþingsins . „ Evrópuráðsþingið hefur ítrekað lagt mikla áherslu á það við aðildarríki sín að þau setji siðareglur fyrir alþingismenn sem feli jafnframt í sér viðurlög . Þá hefur Evrópuráðsþingið sjálft sett sér siðareglur þar sem kveðið er á um viðurlög við brotum , til dæmis skerðingu réttinda innan þingsins , “ segir Ásmundur . Þá bendir hann einnig á að Evrópuráðsþingið hafi áður látið sig varða skipan Íslandsdeildar . Í samræmi við það ætti þingið nú einnig að láta sig það varða þegar Íslandsdeildin skipar þingmann sem gerst hefur brotlegur við siðareglur alþingismanna . Skaðaði ímynd Alþingis Umrædd ummæli Þórhildar Sunnu féllu í viðtali í Silfrinu 25. febrúar 2018 . Komst hún svo að orði að uppi væri „ rökstuddur grunur “ um að Ásmundur Friðriksson hefði „ dregið sér fé , almannafé “ þegar rætt var um akstursgreiðslur til Ásmundar . Að mati siðanefndar voru ummæli Þórhildar Sunnu til þess fallin að kasta rýrð á Alþingi og skaða ímynd þess . Á þetta mat nefndarinnar er meðal annars bent í bréfinu til Evrópuráðsþingsins .